Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, despopulazioaren arriskuan dagoen landa eremurako gizarte berrikuntzako ekosistema multzo bat sortu, kudeatu eta zuzentzeko zerbitzu bat kontratatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezartzen denaren babesean, galdera hau aurkezten du, idatziz erantzun dakion:

2021eko ekainean Errealitate Sozialaren Behatokiaren Zuzendaritza Nagusiak espediente bat hasi zuen, deialdia egiteko proiektu lehiaketa baterako, epaimahaiaren esku-hartzearekin, despopulazioaren arriskuan dagoen landa eremurako gizarte berrikuntzako ekosistema multzo bat sortu, kudeatu eta zuzentzeko zerbitzu bat kontratatze aldera.

Aipatu espedientean Kontu-hartzailetza delegatuaren eragozpen-oharra izan ondoren,

1. Zer jarduketa egin zen horren inguruan?

2. Nafarroako Gobernuak orduko proiektu lehiaketa horren antzeko beste baterako deialdirik egin al du?

3. Nafarroako Gobernuak jarduketa gehiagorik egin al du, bestelako formatu juridikoarekin, Behatokiak bilatzen duen helburua lortzeko? Zein?

Iruñean, 2022ko irailaren 6an

Foru parlamentaria: Marta Álvarez Alonso